अन्ना के सामने भ्रष्ट राजनीति ने एक चुनौती भेज दी- अनशन पर बैठते हो, जरा चुनाव में जीत कर तो दिखाओ। इस चुनौती के सामने अन्ना लड़खड़ा गये ! अब देश से ज्यादा उन्हें अपना व्यक्तित्व प्यारा लगने लगा ! कहीं राजनीति के कीचड़ में फँसकर उनकी साफ सुथरी छवि में दाग न लग जाय ! कहीं चमकती छवि धूमिल न हो जाय ! वे पुरानी गलती के शिकार हो गए ! भारतीय परंपरा उसको आदर देती है जो त्यागी होते हैं। गाँधी ने त्याग किया था, जयप्रकाश ने किया था। उसी की नकल अन्ना ने की। अगर गाँधी खुद देश के प्रधानमंत्री हुए होते तो देश की राजनीतिक दशा कुछ और हुई होती। गाँधी ने सबकुछ त्यागा, लेकिन छवि-मोह नहीं त्याग सके। इससे देश को नुकसान हुआ।